钦定古今图书集成/明伦汇编/官常典/第141卷 > 舒蓼
## 钦定古今图书集成/明伦汇编/官常典/第141卷 > 舒蓼

皋陶之后，有舒蓼国。

按《路史》：“皋陶有子三人，长伯翳，次仲甄，次封偃，为偃
姓。偃、匽之后有州绞、贰、轸、谣、皖、参、会、阮、棐鬲、郦、郾、止、
舒、庸舒、鸠、舒、龙舒、蓼、舒鲍、舒龚舒、皖、贰、轸、鸠庸、龙、蓼”，
则食于楚矣，后各以国命氏。

〈注〉《潜夫论》：“偃姓有舒庸、舒鸠、舒龙、舒共止郦谣，参会六阮。”棐高《释例》：“舒蓼、舒鸠，亦偃姓也。”

按：蓼，舒及舒、蓼，三国也。舒，黄帝后，任姓；蓼，庭坚后，姬姓；而舒蓼，偃姓也。杜皆以为皋陶后，又以蓼为即舒蓼，失之。

顷王六年，楚伐舒、蓼。

按《春秋》不书。按《左传》，文公十四年：“楚庄王立子孔、
潘崇，将袭群舒，使公子燮与子仪守而伐舒、蓼。”
定王六年夏，“楚人灭舒、蓼。”

按《春秋》宣公八年。按《左传》，八年夏，“楚为众舒叛故，
伐舒、蓼，灭之。楚子疆之，及滑汭，盟吴越而还。”